
 5.pielikums 

atklāta konkursa “Gulbenes novada pašvaldībai piederošo 

sauszemes transportlīdzekļu īpašnieku obligātās 

civiltiesiskās atbildības (OCTA) un brīvprātīgās 

atbildības (KASKO) apdrošināšana” nolikumam, 

ID Nr. GNP 2026/77
IepirkumA Nr. GNP 2026/77 līgumS (PROJEKTS)
par Gulbenes novada pašvaldībai piederošo sauszemes transportlīdzekļu īpašnieku obligātās civiltiesiskās atbildības (OCTA) un brīvprātīgās atbildības (KASKO) apdrošināšanu
Gulbenē,






Datumu skatīt laika zīmogā



Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Apdrošinājuma ņēmējs, kuras vārdā pamatojoties uz Gulbenes novada domes 2023. gada 21. decembra saistošajiem noteikumiem Nr. 24 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un

___________________, reģistrācijas Nr. ____________, adrese:____________, tās ___________________ personā, kurš rīkojas saskaņā __________________, turpmāk – Apdrošinātājs, no otras puses, katrs atsevišķi un abi kopā šī Līguma tekstā turpmāk saukti – Puse/-es vai Līgumslēdzēji, pamatojoties uz publiskā iepirkuma „Gulbenes novada pašvaldībai piederošo sauszemes transportlīdzekļu īpašnieku obligātās civiltiesiskās atbildības (OCTA) un brīvprātīgās atbildības (KASKO) apdrošināšana” (Identifikācijas Nr. GNP 2026/77), turpmāk - Iepirkums,  rezultātiem un Apdrošinātāja iesniegto piedāvājumu, noslēdza šo Līgumu, turpmāk tekstā saukts – Līgums, par sekojošo:

1. LĪGUMA PRIEKŠMETS

1.1. Apdrošinātājs apņemas nodrošināt Apdrošinājuma ņēmēja sauszemes transportlīdzekļu īpašnieku civiltiesiskās atbildības obligāto apdrošināšanu (turpmāk – OCTA) un sauszemes transportlīdzekļu brīvprātīgo  apdrošināšanu (turpmāk – KASKO), saskaņā ar Iepirkuma Tehniskās specifikācijas prasībām (1.pielikums), Finanšu piedāvājumu (2.pielikums) un Apdrošinātāja Iepirkumā iesniegtajiem apdrošināšanas noteikumiem ciktāl tie nav pretrunā ar Līgumu un Iepirkuma prasībām.

1.2. Līguma 1.pielikumā norādītais apdrošināmo transportlīdzekļu saraksts ir aktuāls Līguma slēgšanas brīdī. Puses vienojas, ka minētais saraksts nav absolūts, un Līguma darbības laikā tas var tikt grozīts (papildināts vai samazināts) atbilstoši faktiskajai situācijai un Apdrošinājuma ņēmēja saimnieciskajām vajadzībām. 

2.  LĪGUMCENA UN NORĒĶINU KĀRTĪBA

2.1. Kopējo līgumcenu  veido  apdrošināšanas prēmija par Līguma 1.pielikumā norādīto transporta līdzekļa apdrošināšanu, kas ir ______ EUR (_____________). Kopējā līgumcena Līguma darbības laikā var mainīties atkarībā no Apdrošinājuma ņēmēja transportlīdzekļu skaita izmaiņām, bet ne vairāk kā par 50% no sākotnējās līgumcenas. 
2.2. Apdrošināšanas prēmija katram atsevišķam transportlīdzeklim, par ko tiks izsniegta polise, tiek noteikta saskaņā ar Finanšu piedāvājumu (Līguma 2.pielikums).
2.3. Apdrošināšanas prēmiju par katru polisi Apdrošinājuma ņēmējs apmaksā, veicot pārskaitījumu uz Apdrošinātāja rekvizītos norādīto bankas kontu, 30 (trīsdesmit) dienu laikā no rēķina saņemšanas datuma. Izrakstot rēķinu, Apdrošinātājs obligāti norāda Līguma numuru.
2.4. Apdrošinājuma ņēmējs pieņem rēķinus tikai elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Apdrošinājuma ņēmēja oficiālās elektroniskās adreses apakšadresi: E-Rēķini EINVOICE_GNP@90009116327.
2.5. Apmaksa tiek uzskatīta par veiktu ar brīdi, kad Apdrošinājuma ņēmējs ir veicis maksājumu, pārskaitot rēķina summu uz Apdrošinātājam rekvizītos norādīto bankas norēķinu kontu.
2.6. Līguma 2.3.punktā minēto  maksājumu termiņu neievērošanas gadījumā, Apdrošinātājs ir tiesīgs aprēķināt līgumsodu 0,1% apmērā no savlaicīgi neapmaksātā rēķina par katru kavēto dienu, bet kopsummā  ne vairāk kā 10% no tā. 
2.7. Gadījumā, ja Apdrošinātājs konstatē, ka apdrošināšanas prēmija par transportlīdzekli vai transportlīdzekļu grupu netiek samaksāta Līguma 2.3.punktā minētajā termiņā, apdrošināšanas polises darbība netiek apturēta, bet Apdrošinātājs par to nekavējoties rakstveidā informē Apdrošinājuma ņēmēju, kurš 15 (piecpadsmit) dienu laikā no paziņojuma saņemšanas dienas novērš minēto trūkumu.
2.8. Līgumsoda samaksa neatbrīvo Puses no Līguma saistību pilnīgas un pienācīgas izpildes.
2.9. Puses vienojas, ka rēķini tiek sagatavoti elektroniski un ir derīgi bez paraksta.
3. APDROŠINĀŠANAS POLISES IZSNIEGŠANAS KĀRTĪBA

3.1. OCTA vai attiecīgi - KASKO apdrošināšanas polise ir veiktās OCTA vai attiecīgi - KASKO apliecinošs dokuments, kas var tikt pārtraukta vai mainīta saskaņā ar Līguma noteikumiem.
3.2. Apdrošinātājs ne vēlāk kā 2 (divu) darbdienu laikā pēc transportlīdzekļu apdrošināšanas termiņa iestāšanās izsniedz Apdrošinājuma ņēmējam polisi attiecībā uz katru apdrošināto transportlīdzekli. 
3.3. Līguma darbības laikā, veicot Līguma 1.2.punkta noteikumiem atbilstošus grozījumus apdrošināmo transportlīdzekļu sarakstā, Apdrošinātājs ne vēlāk kā 2 (divu) darba dienu laikā pēc attiecīgu izmaiņu veikšanas transportlīdzekļu sarakstā, izdod Apdrošinājuma ņēmējam atsevišķu polisi attiecībā uz katru no jauna transportlīdzekļu sarakstā iekļauto transportlīdzekli.
3.4. Polises darbības termiņš nav ierobežots ar Līguma darbības termiņu. Pēc Līguma spēka zaudēšanas, visas polises, kas, iegādātas saskaņā ar Līgumu, ir spēkā līdz konkrētajā  polisē norādītajam darbības termiņam.
3.5. Pirms  polišu izsniegšanas, Apdrošinātājs precizē apdrošināmo transportlīdzekļu sarakstu.
3.6. Apdrošinājuma ņēmējam, atbilstoši nepieciešamībai, ir tiesības veikt izmaiņas apdrošināmo transportlīdzekļu sarakstā visā apdrošināšanas perioda laikā, nesedzot izdevumus par Apdrošinātājam radītajām papildus  administratīvajām izmaksām.
3.7. Apdrošinātājs tiesīgs izsniegt un nosūtīt polises  elektroniski Apdrošinājuma ņēmējam uz Līguma rekvizītos norādīto e-pasta adresi.
3.8. Apdrošinājuma ņēmēja atbildīgā pilnvarotā persona  Līguma izpildē: Īpašumu pārraudzības nodaļas Loģistikas un transporta daļas vadītājs Juris Osis, tālr.: 29424007, e-pasts: juris.osis@gulbene.lv.
3.9. Apdrošinātāja atbildīgā pilnvarotā persona Līguma izpildē: _________, tālr. _________, e-pasts: ___________.
4. PUŠU SAISTĪBAS

2.1. Apdrošinājuma ņēmējs apņemas:

2.1.1. veikt apdrošināšanas prēmijas maksājumus saskaņā ar Līguma noteikumiem;

2.1.2. atbilstoši Līguma noteikumiem apdrošināt arī citus transporta līdzekļus, kurus tas iegādāsies turpmāk Līguma darbības laikā;
2.1.3. sniegt visu Apdrošinātāja pieprasīto informāciju par apstākļiem, kas nepieciešama Apdrošinātājam apdrošinātā riska iestāšanās iespējamības novērtēšanai un /vai atlīdzību izmaksai;

2.1.4. rakstiski informēt Apdrošinātāju par izmaiņām, kuras varētu iespaidot apdrošināšanas nosacījumu izpildi;

2.1.5. sniegt pilnīgu informāciju Apdrošinātājam par apdrošināšanas gadījuma iestāšanos rakstveidā, tiklīdz iestājies apdrošināšanas gadījums un saņemta šāda informācija.

2.2. Apdrošinātājs apņemas:

2.2.1. ne vēlāk kā 24 (divdesmit četru) stundu laikā pēc Apdrošinājuma ņēmēja pieprasījuma saņemšanas veikt polišu izrakstīšanu un nosūtīšanu elektroniski Apdrošinājuma ņēmējam;
2.2.2. sekot līdzi katras transporta vienības apdrošināšanas periodam, laicīgi sagatavojot apdrošināšanas polisi un iesniegt Pasūtītājam rēķinus;   

2.2.3. iestājoties apdrošināšanas gadījumam, izmaksāt Apdrošinājuma ņēmējam apdrošināšanas atlīdzību Līgumā noteiktajā kārtībā un apmērā;

2.2.4. pildīt Līguma 1.pielikumā izvirzītās prasības un nosacījumus;

2.2.5. reizi mēnesī nosūtīt Apdrošinājuma ņēmējam uz e-pasta adresi juris.osis@gulbene.lv (vai uz kādu citu pēc Apdrošinājuma ņēmēja rakstveida paziņojuma saņemšanas) informāciju par pieteiktajiem apdrošināšanas gadījumiem sekojošu informāciju:

2.2.5.1. apdrošināšanas gadījuma pieteikšanas datumu;

2.2.5.2. apdrošināšanas gadījuma iestāšanās datumu;

2.2.5.3. apdrošināšanas gadījuma veidu;

2.2.5.4. transporta līdzekļa marku, modeli, reģistrācijas numuru un apdrošināšanas polises  numuru;

2.2.5.5. prognozējamās izmaksas, EUR;

2.2.5.6. veiktās izmaksas, EUR;

2.2.5.7. regresa lielumu, EUR;

2.2.5.8. par servisa remonta tāmes apstiprinājumu;

2.2.6. apdrošinātā transporta līdzekļa atsavināšanas gadījumā, pārtraukt noslēgto polisi;

2.2.7. polises pārtraukšanas gadījumā atmaksāt Apdrošinājuma ņēmējam samaksāto apdrošināšanas prēmijas daļu par kalendārajām dienām līdz polises darbības perioda beigām, par kuru ir samaksāta apdrošināšanas prēmija, neieturot izdevumus, kas saistīti ar apdrošināšanas līgumu administrēšanu.
3. PUŠU ATBILDĪBA

3.1. Puses atbild viena otrai par tiešajiem zaudējumiem, kas otrai Pusei nodarīti viņu vainojamas rīcības dēļ, saskaņā ar Civillikumu, Apdrošināšanas līguma likumu un citiem spēkā esošajiem normatīvajiem aktiem, kā arī Līgumu.
3.2. Pusei, kura prasa līgumsoda samaksu un zaudējumu atlīdzību ir pienākums dokumentāli pierādīt sava prasījuma pamatu un apmēru. 

4. NEPĀRVARAMA VARA

4.1. Puses nav atbildīgas par Līguma saistību pilnīgu vai daļēju neizpildi un Pusēm radītajiem zaudējumiem, ja tas noticis nepārvaramas varas (force majeure) apstākļu iestāšanās rezultātā, kuru iestāšanos nebija iespējams ne paredzēt, ne novērst.
4.2. Puses par nepārvaramas varas apstākļiem uzskata dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, streikus (izņemot Pušu strādājošo streikus). Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem, un no kura nav bijis iespējams izvairīties, veicot pienācīgus piesardzības pasākumus.
4.3. Nepārvaramas varas apstākļu pierādīšanas pienākums ir Pusei, kura uz tiem atsaucas.

4.4. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.

4.5. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu.

5. LĪGUMA TERMIŅŠ

5.1. Līgums stājas spēkā ar tā parakstīšanas brīdi un ir spēkā 12 (divpadsmit) mēnešus no tā parakstīšanas, bet finanšu norēķinu daļā – līdz pilnīgai saistību izpildei.

5.2.  Apdrošināšanas periods ir 12 (divpadsmit) mēneši no apdrošināšanas polises spēkā stāšanās.

5.3. Apdrošinājuma ņēmēja piederošo transportlīdzekļu OCTA un KASKO polišu darbības termiņš ir 12 (divpadsmit) mēneši no dienas pēc apdrošināšanas iepriekšējās polises beigu termiņa datuma.

5.4. Apdrošinājuma ņēmējs patur tiesības apdrošināt transportlīdzekli uz termiņu mazāku par 12 (divpadsmit) mēnešiem, polises cenu aprēķinot proporcionāli polises darbības faktiskajam periodam.
6. LĪGUMA GROZĪŠANA UN IZBEIGŠANA
6.1. Līguma nosacījumi var tikt grozīti Pusēm savstarpēji vienojoties, ievērojot Publisko iepirkumu likuma 61.panta noteikumus, rakstiski noformējot Līguma grozījumus, labojumus vai papildinājumus. Tie pievienojami Līgumam kā pielikumi un kļūst par Līguma neatņemamu sastāvdaļu.

6.2.  Puses groza Līguma 2.1.punktā noteikto līgumcenu, nepārsniedzot 50% no sākotnējās, gadījumā, ja Pasūtītajam ir nepieciešams palielināt vai samazināt apdrošināmo transportlīdzekļu apjomu, piemērojot Publisko iepirkumu likuma 61.panta trešās daļas 2.punktu.
6.3. Apdrošinājuma ņēmējs ir tiesības vienpusēji atkāpties no Līguma pirms termiņa, nosūtot Apdrošinātājam rakstveida paziņojumu, ja:

6.3.1. Apdrošinātājs ar tiesas nolēmumu ir atzīts par  maksātnespējīgu;

6.3.2. Apdrošinātāja saimnieciskā darbība ir apturēta ilgāk par 1 (vienu) mēnesi;

6.3.3. Apdrošinātājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
6.3.4. tiek konstatēta Publisko iepirkumu likuma 64.pantā norādīto apstākļu iestāšanās. 
6.4. Apdrošinājuma ņēmējs nekavējoties vienpusēji atkāpjas  no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likuma 11.1 panta trešajai daļai).
6.5. Apdrošinātājs ir tiesīgs vienpusēji atkāpties no Līguma pirms termiņa, ja Līgumā noteiktā apdrošināšanas prēmija Līgumā noteiktajā termiņā nav samaksāta pilnībā, taču tikai attiecībā uz apdrošināmiem objektiem, par kuriem nav veikta apdrošināšanas prēmijas samaksa. Šajā gadījumā Apdrošinātājam pirms Līguma izbeigšanas jānosūta Apdrošinājuma ņēmējam rakstisks brīdinājums par nepilnīgu apdrošināšanas prēmijas samaksu, uzaicinot samaksāt apdrošināšanas prēmiju atbilstoši Līguma noteikumiem, un norādot apdrošināšanas prēmijas samaksas termiņu un nesamaksāšanas iespējamās sekas. Apdrošinātāja nosūtītajā brīdinājumā noteiktais apdrošināšanas prēmijas samaksas termiņš nedrīkst būt īsāks par 15 (piecpadsmit) dienām un garāks par 30 (trīsdesmit) dienām no brīdinājuma nosūtīšanas dienas. Ja Apdrošinājuma ņēmējs nesamaksā Apdrošināšanas prēmiju brīdinājumā noteiktajā samaksas termiņā un apmērā, tad Līgums attiecībā uz apdrošināmiem objektiem, par kuriem nav veikta apdrošināšanas prēmijas apmaksa, uzskatāms par izbeigtu, ar pirmo dienu pēc apdrošināšanas prēmijas maksājuma termiņa, ja Apdrošinātājs brīdinājumā nav noteicis citādi.

6.6. Līgums var tikt izbeigts pirms termiņa iestāšanās, Pusēm savstarpēji vienojoties.

6.7. Pušu reorganizācija nevar būt par pamatu Līguma izbeigšanai. Ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.

6.8. Līguma pirmstermiņa izbeigšana neietekmē saskaņā ar Līgumu izsniegto Polišu spēkā esamību un tās turpina būt spēkā līdz attiecīgās polises darbības perioda beigām un  neatbrīvo Apdrošinātāju no apdrošināšanas atlīdzības izmaksas, ja polises darbības laikā ir iestājies apdrošināšanas gadījums. 
6.9. Polišu izbeigšanas gadījumā Apdrošinājuma ņēmējam tiek atgrieztas par polisēm iemaksātās neizmantotās naudas summas (attiecīgā summa par neizmantoto polises darbības termiņu).
7. STRĪDU ATRISINĀŠANA

Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā. 
8. CITI NOTEIKUMI

8.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

8.2. Puses vienojas, ka visa korespondence, ko Puses Līguma sakarā nosūtījušas viena otrai ar elektronisko sakaru līdzekļu starpniecību ir uzskatāma par saņemtu atbilstoši Paziņošanas likumā noteiktajam. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.

8.3. Visi Līguma grozījumi vai papildinājumi ir noformējami rakstveidā, tie stājas spēkā un kļūst par Līguma neatņemamu sastāvdaļu pēc tam, kad tos parakstīja Puses.

8.4. Jebkādu pretrunu gadījumā prioritāras ir Līgumā un šī Līguma pielikumos pievienotās Tehnisko specifikāciju prasības, nevis Apdrošinātāja specializētie apdrošināšanas noteikumi un nosacījumi attiecīgajiem apdrošināšanas veidiem.
8.5. Līgumam ir pievienoti šādi pielikumi:
8.5.1. 1.pielikums – Tehniskā specifikācija;

8.5.2. 2.pielikums - Finanšu piedāvājums;

8.5.3. 3.pielikums – Apdrošināšanas noteikumi.
8.6. Līgums parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
11. PUŠU PARAKSTI UN REKVIZĪTI
	Apdrošinājuma ņēmējs:
	Apdrošinātājs:

	Gulbenes novada pašvaldība
	

	Reģ. Nr. 90009116327
	Reģ. Nr. 

	Adrese: Ābeļu iela 2, Gulbene, 

Gulbenes novads, LV-4401
	Adrese: 

	Banka: AS SEB banka
	Banka: 

	Kods: UNLALV2X
	Kods: 

	Konta Nr.: LV03UNLA0050014339919
e-pasts: dome@gulbene.lv

e-adrese:_DEFAULT@90009116327

E-RĒĶINI e-adreses apakšadrese:

EINVOICE_GNP@90009116327
izpilddirektore

________________ A.Sprudzāne

	Konta Nr.: 

<<amats>>

__________________ ________

